དགེ་རྒན་དེས་ན་རེ།འོས་ཤིང་འཚམ་པའི་སློབ་མ་གདམ་ཆེད་ངེད་ཅག་གིས་ཧ་ཝར་ཌི་སློབ་ཆེན་ལ་རེ་འདུན་ཞུ་བའི་སློབ་མ་སོ་སོར་དཔྱད་འཇོག་ཧ་ཅང་གཟབ་ནན་བྱེད་ཀྱིན་ཡོད།སློབ་གྲྭ་འདིས་བག་ལ་ཞ་བའི་ནུས་པ་ཅན་དང་རྗེས་སོར་གསེས་འདོར་བྱེད་མི་སྲིད་པའི་སློབ་མ་གང་ཐུབ་ཅི་ནུས་ཀྱིས་བདམ་ལེན་བྱེད་ཀྱིན་ཡོད།རྒྱུ་མཚན་ཅིའི་ཕྱིར་ཞེ་ན།ཨ་རིའི་སློབ་ཆེན་གྲགས་ཅན་གྱི་སློབ་སྦྱོང་གི་འཚོ་བ་དེ་མཐོ་འབྲིང་དང་བསྡུར་ན་བྲེལ་འཚུབ་ཆེ།སློབ་ཆེན་གྱི་གོམ་འགྲོས་ལ་མ་ལོབས་པའམ་རྒྱུགས་མ་འཕྲོད་ཚེ།སློབ་གྲྭའི་ཕྱོགས་ཀྱིས་སློབ་མར་ལོ་གཅིག་རིང་སློབ་མཚམས་འཇོག་པའམ་ཐ་ན་སློབ་གྲྭ་ནས་ཕྱིར་འབུད་དུའང་འཇུག་སྲིད།ཅེས་སྨྲས།